बड़ा दर्द होता जी ......
दू तीन दिन से देखत बानी की मराठी लोगन के ठेकेदार नंबर दू ठाकरे साहब आ भारत के चलावे वाला दू तीन गो कर्णधार नेतन लोगन के दिल में दर्द होखे लागल बा. और इ दर्द बा आस्ट्रेलिया में होखत भारतीय लोगन पर हमला के .बड़ा हाला मचत बा जी ,आ देश प्रेम भी बढ़ गइल और ओकर जबाब देबे के खातिर मुंबई में होखे वाला आस्ट्रेलिया के साथे क्रिकेट पर उतारल जात बा .बड़ा नीक लागत बा जी ऐसन प्रेम देखि के की मराठी प्रेम के बाद देश प्रेम भी होला .
लेकिन सवाल इ बा की जब अपने भाई पाटीदार के जब मुम्बई से निकल जाये के बात काइल जाला, मारल पीटल जाला , और बेशर्मी के हद पार कैल जाला तब एह दिल के दर्द के का हो जाला ,तब त चाय के चुस्की के संगे भतीजा के पीठ थप थपवाल जाला.ओकरा साथे बाकि कर्णधार लोगन भी कान में रेडी के तेल डाला जाला जैसे की एह समय प्रधानमंत्री आ बिदेश मंत्रालय के कान के आराम देबे के खातिर डालाइल बा .
खैर सरकार, हमनी के भी रउवा एगो बड़ा बढ़िया तरीका बता देहले बानी , की जैसे आस्ट्रेलिया के क्रिकेट टीम पर बैन लगावल जा रहल बा ठीक ओही तरीका से हमनी के पूरा उतर भारत में मुंबई में बनल आ मुंबई के लोगन से जुडल हर उत्पाद आ सेवा के उपर बैन लगा दियाई.त किसान रही... बताई ?? काहें की एहो बड़ा दर्द होता जी ...
जय भोजपुरी
hin_Deva bho_Deva bho_Deva bho_Deva bho_Deva